turjo4nis/wikipedia-bn-dump-20250701 huggingface dataset:
এতিয়েন-লুই মাল্যুস

এতিয়েন-লুই মাল্যুস (, ২৩শে জুলাই, ১৭৭৫ – ২৩শে ফেব্রুয়ারি, ১৮১২) একজন ফরাসি সামরিক কর্মকর্তা, প্রকৌশলী, পদার্থবিজ্ঞানী ও গণিতবিদ ছিলেন।

মাল্যুস ফ্রান্সের রাজধানী প্যারিসে জন্মগ্রহণ করেন। তিনি ১৭৯৮ থেকে ১৮০১ পর্যন্ত সামরিক অধিনায়ক নাপোলেওঁ-র নেতৃত্বে মিশর অভিযানে অংশ নেন। তিনি আঁস্তিত্যু দেজিপ্ত নামক গবেষণা প্রতিষ্ঠানের গণিত বিভাগের সদস্য ছিলেন। ১৮১০ সালে তিনি ফ্রান্সের আকাদেমি দে সিয়ঁস (বিজ্ঞান অ্যাকাডেমি)-এর সদস্যপদ লাভ করেন। ঐ বছর লন্ডনের রাজকীয় সমিতি তাঁকে রামফোর্ড পদকে ভূষিত করে।

মাল্যুসের গাণিতিক কর্মকাণ্ডের প্রায় পুরোটাই আলোর গবেষণার সাথে সম্পর্কিত। তিনি রশ্মিব্যবস্থা নামক জ্যামিতিক ব্যবস্থা অধ্যয়ন করেন, যা ইউলিউস প্ল্যুকারের রেখা জ্যামিতির সাথে ঘনিষ্ঠভাবে সম্পর্কিত ছিল। তিনি ক্রিস্টিয়ান হয়গেন্সের আলোক সম্পর্কিত তত্ত্বগুলি যাচাই করার জন্য পরীক্ষা সম্পাদন করেন এবং তত্ত্বটিকে পুনরায় বিশ্লেষণী রূপে রচনা করেন। ১৮০৯ সালে তিনি প্রতিফলনের মাধ্যমে আলোকের মেরুকরণ সংক্রান্ত আবিষ্কারটি প্রকাশ করেন এবং ১৮১০ সালে স্ফটিক বা কেলাসে আলোর দ্বৈত প্রতিসরণ সংক্রান্ত তত্ত্বটি প্রদান করেন।

মাল্যুস তাঁর আবিষ্কৃত প্রতিফলনের মেরুকরণ কোণটির সাথে প্রতিফলনকারী পদার্থের প্রতিসরাংকের মধ্যকার সম্পর্ক শনাক্ত করতে চেষ্টা করেছিলেন। যদিও তিনি পানি বা জলের জন্য এই সম্পর্কটি সঠিকভাবে নির্ণয় করতে সক্ষম হয়েছিলেন, কিন্তু কাচের জন্য তা করতে সক্ষম হননি। এর কারণ তাঁর সময়ে কাচের মান তেমন উন্নত ছিল না; বেশির ভাগ কাচের পৃষ্ঠতলের প্রতিসরাংক এবং কাচের অভ্যন্তরভাগের প্রতিসরাংকের মধ্যে ভিন্নতা ছিল। শেষ পর্যন্ত ১৮১৫ সালে এসে স্যার ডেভিড ব্রিউস্টার উচ্চমানের কাচ নিয়ে পরীক্ষা চালানোর সুযোগ পান এবং উপর্যুক্ত সম্পর্কটিকে সঠিকভাবে সূত্রায়ন করেন, যার নাম দেওয়া হয়েছে ব্রিউস্টারের সূত্র। এই সূত্রটিকে পরবর্তী আরেকজন ফরাসি পদার্থবিজ্ঞানী ওগ্যুস্তাঁ-জঁ ফ্রেনেল তাঁর ফ্রেনেল সমীকরণগুলির একটি বিশেষ ক্ষেত্র হিসেবে তাত্ত্বিকভাবে ব্যাখ্যা করেন।

মাল্যুস সম্ভবত সবচেয়ে বেশি স্মরণীয় মাল্যুসের সূত্রের কারণে। কোনও মেরুকারককে যখন কোনও আপতিত রশ্মিপটির পথে স্থাপন করা হয়, তখন যে তীব্রতা লব্ধ হয়, সেটিকে এই সূত্রটির মাধ্যমে নির্ণয় করা যায়। ফ্রান্সের প্যারিসের আইফেল টাওয়ার বুরূজের উপরে যে ৭২ জন বিখ্যাত ফরাসি ব্যক্তির নাম খোদাই করা আছে, মাল্যুসের নামও তাদের মধ্যে একটি।

তথ্যসূত্র 

১৭৭৫-এ জন্ম
১৮১২-এ মৃত্যু
ফরাসি গণিতবিদ
ফরাসি পদার্থবিজ্ঞানী
ফরাসি বিজ্ঞান একাডেমির সদস্য
ফার্খুন্দা জাহরা নাদেরি

ফার্খুন্দা জাহরা নাদেরি () হলেন একজন আফগান রাজনীতিবিদ। তিনি রাষ্ট্রপতি আশরাফ গনির জাতিসংঘ বিষয়ক জ্যেষ্ঠ উপদেষ্টা। ২০১৬ সালে রাষ্ট্রপতির সমন জারির মাধ্যমে তাকে এই পদে নিয়োগ দেওয়া হয়েছিল। তিনি এর আগে ২০১০ সালের আফগান সংসদীয় নির্বাচনের নির্বাচিত হয়েছিলেন ও ২০১০ থেকে ২০১৫ সাল পর্যন্ত আফগানিস্তান জাতীয় পরিষদের সদস্য হিসাবে দায়িত্ব পালন করেছিলেন। তিনিই একমাত্র নারী প্রতিনিধি যিনি ২০১০ ও ২০১২ সালে প্যারিসে টানা তিনটি শ্যান্টিলি সম্মেলনে অংশ নিয়েছিলেন।

২০১২ সালের জুলাইতে, নাদেরিকে এন-শান্তি (জাতিসংঘ উন্নয়ন প্রোগ্রাম) পুরস্কার প্রদান করা হয়।

প্রাথমিক জীবন এবং শিক্ষা 
নাদেরি ১৯৮১ সালের এপ্রিলে জন্মগ্রহণ করেছিলেন।  তিনি আফগান বাগলান ইসমাইলির নেতা সৈয়দ মনসুর নাদেরির মেয়ে। 

তিনি বাগলান ও কাবুল প্রদেশের প্রাথমিক ও মাধ্যমিক বিদ্যালয়ে পড়াশোনা করেন এবং ২০০১ সালে লন্ডনের  হ্যারো কলেজ থেকে স্নাতকোত্তর শেষ করেন। তিনি তাশখন্দের ওয়েস্টমিনস্টার আন্তর্জাতিক বিশ্ববিদ্যালয়ে আইন বিষয়ে পড়াশোনা করেন এবং ২০০৭ সালে একই বিশ্ববিদ্যালয় থেকে বিএ ডিগ্রি অর্জন করেন।

তথ্যসূত্র

বহিঃসংযোগ 

 

জীবিত ব্যক্তি
১৯৮১-এ জন্ম
কাবুলের ব্যক্তি
বাগলান প্রদেশের ব্যক্তি
রাজনীতিতে আফগান নারী
আফগান নারীবাদী
হাজারা নারী রাজনীতিবিদ
ফাবিওলা জানত্তি

ফাবিওলা জানত্তি (, আ-ধ্ব-ব: [faˈbiːola dʒaˈnɔtti]}; জন্ম ২৯শে অক্টোবর, ১৯৬০) একজন ইতালীয় পরীক্ষাধর্মী কণা পদার্থবিজ্ঞানী এবং প্রথম নারী যিনি সুইজারল্যান্ডের জেনেভা শহরের কাছে অবস্থিত সের্ন নিউক্লীয় গবেষণার জন্য ইউরোপীয় সংস্থার (সের্ন) মহাপরিচালক পদে নিয়োগ পান। তিনি ২০১৬ সালের ১লা জানুয়ারি পাঁচ বছরের জন্য এই পদে নিয়োগ পান এবং ২০২১ সালে সের্নের নির্বাহী পরিষদ এক অভূতপূর্ব ঐতিহাসিক সিদ্ধান্তে তাঁকে আরও পাঁচ বছরের জন্য ও ২০২৫ সাল পর্যন্ত এই পদে পুনর্নির্বাচিত করে।

জানত্তি মিলান বিশ্ববিদ্যালয় থেকে অতিপারমাণবিক পদার্থবিজ্ঞানে ডক্টরেট উপাধি অর্জন করেন। তিনি ১৯৮৭ সাল থেকে সের্নের অনেকগুলি কণা পদার্থবৈজ্ঞানিক পরীক্ষার উপরে কাজ করেছেন। সের্ন বিশ্বের বৃহত্তম কণা পদার্থবিজ্ঞান গবেষণাগারটি পরিচালনা করে। তিনি ২০০৩ সাল থেকে অ্যাাটলাস পরীক্ষাটির উপরে কাজ করেন। ২০০৯ সালে তাঁকে প্রকল্পটির শীর্ষ পদ প্রদান করা হয়। ফলে তিনি প্রকল্পটির সাথে সংশ্লিষ্ট ৩৮টি দেশের ৩০০০ পদার্থবিজ্ঞানীকে নেতৃত্বদানের পাশাপাশি দলটির সামগ্রিক বৈজ্ঞানিক কৌশল নির্ধারণ ও বিশাল এই কণা চিহ্নিতকারকের প্রতিদিনকার কাজকর্মের উপরে নজরদারি করার গুরুদায়িত্ব লাভ করেন। তাঁর নেতৃত্বে দলটি ২০১২ সালে হিগস বোসন কণাটি আবিষ্কার করে। এই কণাটির অস্তিত্ব আবিষ্কারের ফলে ১৯৬০ সালে ব্রিটিশ পদার্থবিজ্ঞানী পিটার হিগস কর্তৃক ভবিষ্যৎব্যক্ত হিগস ক্ষেত্রটির অস্তিত্ব নিশ্চিত হয়, যে ক্ষেত্রটি সমস্ত অতিপারমাণবিক কণার ভরের জন্য দায়ী। এটি ছিল পদার্থবিজ্ঞানের ইতিহাসের এক যুগান্তকারী মুহূর্ত।

তথ্যসূত্র

১৯৬০-এ জন্ম
জীবিত ব্যক্তি
ইতালীয় পদার্থবিজ্ঞানী
মিলান বিশ্ববিদ্যালয়ের প্রাক্তন শিক্ষার্থী
বিবিসি ১০০ নারী
রয়েল সোসাইটির বিদেশি সদস্য
এডিনবরা বিশ্ববিদ্যালয়ের শিক্ষক
পরীক্ষণমূলক পদার্থবিজ্ঞানী
রুশ বিজ্ঞান অ্যাকাডেমির বিদেশী সদস্য
মার্কিন ফিলোসফিক্যাল সোসাইটির সদস্য
ফরাসি বিজ্ঞান একাডেমির সদস্য
শিনকাই করোখাইল

শিনকাই জাহিন করোখাইল ( ) হলেন একজন আফগান রাজনীতিবিদ এবং অধিকারকর্মী। তিনি  মূলত নারীদের রাজনৈতিক প্রতিনিধিত্বকারী হিসেবে এবং  শিশুদের সুরক্ষা নিয়ে কাজ করেন। তিনি কানাডায় আফগানিস্তানের রাষ্ট্রদূত হিসেবেও দায়িত্বপালন করেছেন।

প্রাথমিক জীবন 
কারোখাইল আফগানিস্তানের কাবুলে পুশতু পিতামাতার ঘরে জন্মগ্রহণ করেন। তিনি কাবুল বিশ্ববিদ্যালয়ের মেডিকেল কলেজ থেকে পড়াশুনা করেন এবং সেখান থেকে মেডিকেল ডিগ্রী লাভ করেন। এছাড়া তিনি পাকিস্তানের ইসলামাবাদের জাতীয় আধুনিক ভাষা ইনস্টিটিউট থেকে ইংরেজিতে ডিপ্লোমা অর্জন করেন। তিনি দারি, পশতু, ফার্সি, উর্দু এবং ইংরেজিতে কথা বলেন।

রাজনৈতিক জীবন 
আফগানিস্তানের জাতীয় সংসদে কাবুল জনগণের প্রতিনিধিত্ব করতে, কারোখাইল ২০০৫ সালে সংসদ সদস্য হিসেবে নির্বাচিত হন। তিনি ২০১০ সালের সংসদ নির্বাচনে পুনরায় নির্বাচিত হন। তিনি সংসদীয় মহিলা ককেশাস কমিটির একজন সদস্য ছিলেন এবং বাজেট ও অর্থ কমিটিতে দায়িত্ব পালন করেছেন।

কারোখাইল নারী অধিকার, সংঘাত প্রতিরোধ ইত্যাদি কর্মসূচী নিয়ে কাজ করেছেন।

১৯৯১ সালে, তিনি ও আরও কয়েকজন মিলে আফগান মহিলা শিক্ষা কেন্দ্র প্রতিষ্ঠা করেন, এখানে তিনি প্রথমে শিক্ষিকারূপে কাজ কাজ করেন ও পরবর্তী বছরগুলোতে অন্যান্য পদে কাজ করেন। ২০০২ সালে, তিনি এনজিওটির পরিচালক হন।

কারোখাইল শিয়া পারিবারিক আইনের বিতর্কিত খসড়ার বিরোধিতা করেন। বৈবাহিক ক্ষেত্রে নারীদের অনেক অধিকার থেকে বঞ্চিত করবে বিধায় খসড়াটি নিয়ে বিতর্ক হয়। আন্তর্জাতিক সংবাদের শিরোনাম হবার পর, আরো গ্রহণযোগ্য করতে পরে খসড়া আইনটিতে বেশ কিছু সংশোধনী করা হয়।

তিনি নারী নির্যাতন বিল নিয়ে কাজ করা কয়েকজনের অন্যতম ছিলেন, বিলটি ২০০৯ সালে আফগানিস্তানের রাষ্ট্রপতি কর্তৃক অনুমোদিত হয়।

পুরস্কার 
২০১২ সালে মূল্যবোধ-ভিত্তিক নেতৃত্বের জন্য, তিনি ইস্ট ওয়েস্ট ইনস্টিটিউট থেকে প্রথম এইচ.এইচ. শেখ ফাতিমা বিনতে মোবারক পুরস্কার পেয়েছিলেন।

তথ্যসূত্র

বহিঃসংযোগ 

 আফগান নারী শিক্ষা কেন্দ্র 
 স্বচ্ছতা এবং জবাবদিহিতার জন্য আফগানদের জোট 
 আফগান নারী নেটওয়ার্ক
 শান্তি প্রশিক্ষণ ও গবেষণা সংস্থা 

জীবিত ব্যক্তি
পশতু ব্যক্তি
রাজনীতিতে আফগান নারী
আফগানিস্তানের দ্বন্দ্ব (১৯৭৮–বর্তমান)
কাবুলের ব্যক্তি
আফগান নারী রাষ্ট্রদূত
কানাডায় প্রেরিত আফগানিস্তানের রাষ্ট্রদূত
পশতু নারী
মরিয়ম দুরানি

মরিয়ম দুরানি (مَریَم دورانی; জন্ম ১৯৮৭) হলেন একজন আফগান সক্রিয়কর্মী এবং নারী অধিকার বিষয়ক আইনজীবী। ২০১২ সালে তিনি আন্তর্জাতিক সাহসী নারী পুরস্কার পেয়েছিলেন।

জীবন এবং কর্মজীবন 
মরিয়ম দুরানি হলেন হাজী মোহাম্মদ আইসা দুরানির কন্যা এবং দুরানি উপজাতির সদস্য। তিনি আফগানিস্তানের আমেরিকান বিশ্ববিদ্যালয় থেকে স্নাতক ডিগ্রি অর্জন করেছেন। আইন ও রাষ্ট্রবিজ্ঞান এবং ব্যবসায় শিক্ষায়ও তার উচ্চশিক্ষায়তনিক ডিগ্রি রয়েছে। নারীদের সম্পর্কে কান্দাহারে  অঞ্চলে অত্যন্ত রক্ষণশীল দৃষ্টিভঙ্গি থাকা সত্ত্বেও তিনি সেখানকার একজন নেত্রী, রোল মডেল এবং নারী পক্ষের সক্রিয় প্রতিমুর্তি হিসেবে আবির্ভূত হয়েছেন। তিনি ২০০৫ সালে ২১ বছর বয়সে প্রথমবার এবং ২০০৯ সালে দ্বিতীয় মেয়াদে তিনি কান্দাহার প্রাদেশিক পরিষদের সদস্য হিসাবে নির্বাচিত হন। তিনি নারীদের উদ্বেগ ও নারীদের দৃষ্টিভঙ্গি নিয়ে কাজ ও আলোচনার দিকগুলো পরিষদে তুলে ধরেছেন।

পুরস্কার 

 ২০১২ সালের মার্চ মাসে তিনি মার্কিন স্বরাষ্ট্র সচিবালয় থেকে আন্তর্জাতিক সাহসী নারী পুরস্কার পেয়েছিলেন। 
 একই বছরে, টাইম ম্যাগাজিন তাকে  "বিশ্বের সবচেয়ে প্রভাবশালী ১০০ জন"  এর একজন হিসাবে বেছে নিয়েছিল।
 ২০১৩ সালের জুলাইয়ে তিনি ন্যাশনাল এন্ডোমেন্ট ফর ডেমোক্রেসির ৩০ জন তরুণ কর্মীর একজন হিসাবে নির্বাচিত হয়েছেন।
 ২০১৪ সালের মে মাসে নেদারল্যান্ডসের মিডলবার্গে রুজভেল্ট ফোর ফ্রিডম অ্যাওয়ার্ড পেয়েছিলেন।
 ২০১৫ সালের নভেম্বরে তিনি ইউএন, আমেরিকা থেকে আন্তর্জাতিক শান্তি প্রজন্ম পুরস্কার  পেয়েছেন।

তথ্যসূত্র 

১৯৮৭-এ জন্ম
জীবিত ব্যক্তি
আফগান নারী সাংবাদিক
আন্তর্জাতিক সাহসী নারী পুরস্কার প্রাপক
রাজনীতিতে আফগান নারী
২১শ শতাব্দীর আফগান লেখিকা
২১শ শতাব্দীর আফগান লেখক
আফগান সাংবাদিক
ফোর ফ্রিডমস পুরস্কার প্রাপক
গালীল

গালীল (, হাগালিল্; ) হলো উত্তর দখলকৃত উত্তর ফিলিস্তিন ও দক্ষিণ লেবাননে অবস্থিত একটি অঞ্চল। ঐতিহ্যগতভাবে গালীল বলতে উচ্চ গালীল (, হাগালিল্ হা 'এলিয়ন্; ) ও নিম্ন গালীলে (, গালিল্ তাহ্তোন্; ) বিভক্ত পর্বতময় অংশকে বোঝানো হয়।

কর্মিল পর্বত-গিল্‌বোয় পর্বত শৈলশিরার উত্তরের এবং লিতানি নদীর পূর্ব-পশ্চিম ভাগের দক্ষিণের সমগ্র অঞ্চলকেই গালীল হিসেবে আখ্যায়িত করা হয়। এটি ইস্রায়েলীয় উপকূলীয় সমভূমি এবং পশ্চিমে একরসহ ভূমধ্যসাগরের তীর থেকে পূর্বদিকে যর্দন উপত্যকা পর্যন্ত বিস্তৃত; উত্তরদিকে লিতানি থেকে শুরু করে গোলান মালভূমির সাথে সীমান্ত তৈরিকারী এক টুকরো ভূখণ্ডসহ উত্তর-পূর্বে হর্মোণ পর্বতের গোড়ায় দান পর্যন্ত, দক্ষিণে কর্মিল পর্বত এবং গিল্‌বোয় পর্বত পর্যন্ত বিস্তৃত। এই সংজ্ঞায় জনীনের উত্তরের যিষ্রিয়েল উপত্যকার সমভূমি ও বৈৎ-শান উপত্যকা, গালীল সাগর এবং হুলা উপত্যকা অন্তর্ভুক্ত রয়েছে, যদিও এটিতে সাধারণত হাইফার অনতিদূরে উত্তরের শহরতলিকে অন্তর্ভুক্ত করা হয় না। এই সংজ্ঞা দ্বারা অঞ্চলটি ইস্রায়েলের প্রশাসনিক উত্তর জেলার বেশিরভাগ এলাকা এবং দক্ষিণ লেবাননের সাথে সমাপতিত হয়।

এই নিবন্ধটিতে কেবল গালীলের ইসরায়েলি অংশ নিয়ে আলোচনা করা হয়েছে।

ব্যুৎপত্তি
এই অঞ্চলের ইস্রায়েলীয় নাম ইব্রীয় মূলশব্দ থেকে পাওয়া  () (গ্যালাল), ‘জেলা’ এবং সাধারণত ‘সিলিন্ডারের’ চূড়ান্ত এক অনন্য শব্দ। যিশাইয় ৮:২৩ (বা বাইবেলের বিভিন্ন সংস্করণে ৯:১)-এ ব্যবহৃত হিব্রু রূপটি  () গঠনাবস্থায় রয়েছে, যার অর্থ ‘জাতিসমূহের গালীল’, অর্থাৎ পুস্তকটির রচনাকালে গালীলের পরজাতীয়দের দ্বারা অধ্যুষিত অংশ।

অঞ্চলটি ক্রমশ প্রাচীন আরবিসহ অনেক ভাষায় “গালীল সাগর” হিসেবে পরিচিতি লাভ করে। হিব্রু ভাষায়, হ্রদটিকে কিন্নেরৎ হ্রদ (গণনা পুস্তক ৩৪:১১) হিসাবে, যা হিব্রু কিন্নর (বীণার আকৃতি বর্ণনা করে) থেকে আগত; গিনেষরৎ হ্রদ (লূক ৫:১) হিসাবে, যা ‘গীনোসার’ থেকে, যা গী (‘উপত্যকা’) ও নৎসর (‘শাখা’) বা নাৎসোর ('রক্ষার জন্য', 'নজর রাখা') থেকে আগত, যা সম্ভবত নাসরৎ শহরের প্রতি একটি ইঙ্গিত ছিল; হিসেবে উল্লেখ করা হয়েছে। এর পরিবর্তে দক্ষিণ-পশ্চিমাঞ্চলীয় তিবিরিয়া শহর থেকে তিবিরিয়া সাগর নাম (যোহন ৬:১) এসেছে, খ্রিস্টীয় প্রথম শতাব্দীর রোমীয় সম্রাট তিবিরিয় কৈসরের নামানুসারে যার নামকরণ করা হয়েছিল। এগুলো হল “গালীল সমুদ্রের” পরিবর্তে মূলত অভ্যন্তরীণ যিহূদী-রচিত সাহিত্যে ব্যবহৃত তিনটি নাম। 
তবে ইহুদিরা এই হ্রদসহ গোটা অঞ্চলকে (আরামীয়: הגלילי) বোঝাতে “গালীল” শব্দটি ব্যবহার করত।

তথ্যসূত্র

ঐতিহাসিক অঞ্চল
ইসরায়েলের ভূমি
ইসরায়েলের অঞ্চল
যিশু ও ইতিহাস
নতুন নিয়মে উল্লেখিত অঞ্চল
পূর্ব-ভূমধ্যসাগরীয় অঞ্চল
ফাওযিয়া কুফি

ফাওযিয়া কুফি (জন্ম ১৯৭৫) হলেন একজন আফগান রাজনীতিবিদ এবং নারী অধিকার কর্মী। মূলত বাদাখশন প্রদেশের ব্যক্তি হলেও তিনি বর্তমানে কাবুলের সংসদ সদস্য হিসেবে এবং জাতীয় বিধানসভার ভাইস প্রেসিডেন্ট হিসেবে দায়িত্বপালন করছেন।

জীবনী 
তিনি সাত নারীবিশিষ্ট একটি বহুগামী পরিবারে জন্মগ্রহণ করেছিলেন। মেয়ে হওয়ার কারণে প্রথমে তাঁর বাবা-মা তাঁকে প্রত্যাখ্যান করেছিলেন। তাঁর সংসদ সদস্য বাবা একজন তরুণীকে বিয়ে করেছিলেন এবং তাঁর মা স্বামীর মন রাখতে একটি পুত্র সন্তান চেয়েছিলেন। তাঁর জন্মের দিন, মেয়ে হওয়ার কারণে তাঁকে রোদে ফেলে রাখা হয়েছিল যেন তিনি মারা যান।

তিনি পড়াশোনা করার জন্য পিতাকে রাজি করিয়েছিলেন। পরবর্তীকালে তিনি বিশ্ববিদ্যালয় থেকে ব্যবসা ও ব্যবস্থাপনায় স্নাতকোত্তর ডিগ্রি অর্জন করেছিলেন।

ব্যক্তিগত জীবন 
হামিদ নামে একজন প্রকৌশলী ও রসায়ন শিক্ষকের সাথে ফাওযিয়া কুফির বিয়ে হয়। তিনি নিজের পরিবারের পছন্দকে অস্বীকার না করেই বিয়েতে রাজি হন। তাঁদের বিয়ের দশ দিন পরে, তালেবান সেনারা তাঁর স্বামীকে গ্রেপ্তার করে এবং তাঁকে কারাবন্দী করে। কারাগারে তাঁর স্বামী যক্ষ্মা রোগে আক্রান্ত হয়েছিলেন এবং ২০০৩ সালে মুক্তির পরপরই তিনি মারা গিয়েছিলেন। কুফি বর্তমানে নিজের দুই কিশোরী কন্যার সাথে কাবুলে থাকেন।

টীকা ও তথ্যসূত্র

বহিঃসংযোগ 
 ফাওযিয়া কুফির সমর্থন কমিটি

১৯৭৫-এ জন্ম
জীবিত ব্যক্তি
রাজনীতিতে আফগান নারী
বিবিসি ১০০ নারী
আফগান সুন্নি মুসলিম
বাদাখশন প্রদেশের ব্যক্তি
আফগান নারীবাদী
কাবুলের ব্যক্তি
অ্যালান গুথ

অ্যালান হার্ভি গুথ (, জন্ম ২৭শে ফেব্রয়ারি, ১৯৪৭) একজন মার্কিন তাত্ত্বিক পদার্থবিজ্ঞানী ও বিশ্বতাত্ত্বিক। গুথ অতিপারমাণবিক কণাসমূহের তত্ত্বের উপরে গবেষণা করেছেন এবং কীভাবে কণা তত্ত্ব আদি মহাবিশ্বের উপরে প্রযোজ্য সে ব্যাপারেও অধ্যয়ন করেছেন। তিনি বর্তমানে ম্যাসাচুসেটস ইনস্টিটিউট অভ টেকনোলজির ভিক্টর ওয়াইসকপ্‌ফ পদার্থবিজ্ঞান অধ্যাপক। আলেক্সেই স্তারোবিনস্কি এবং আন্দ্রেই লিন্দের সাথে তিনি ২০১৪ সালে "মহাবিশ্বের স্ফীতি সংক্রান্ত তত্ত্বের অগ্রপথিক হিসেবে" কাভলি পুরস্কার লাভ করেন।

গুথ ১৯৬০-এর দশকে এমআইটি থেকে পদার্থবিজ্ঞানে স্নাতক, স্নাতকোতর ও ডক্টরেট উপাধি লাভ করেন। ১৯৭৯ সালে গুথ কর্নেল বিশ্ববিদ্যালয়ে একজন নবীন কণা পদার্থবিজ্ঞানী হিসেবে কাজ করার সময় মহাবিশ্বের স্ফীতি ধারণাটির অবতারণা করেন এবং ১৯৮০ সালে এ বিষয়ে তাঁর প্রথম বিশেষজ্ঞ আলোচনাসভাটি (সেমিনার) পরিচালনা করেন। এরপর তিনি চাকুরি বদল করে স্ট্যানফোর্ড বিশ্ববিদ্যালয়ে কাজ করতে যান এবং সেখানে ১৯৮১ সালে তিনি আনুষ্ঠানিকভাবে মহাবিশ্বের স্ফীতি ধারণাটি প্রস্তাব করেন, যা অনুসারে সদ্য জন্ম নেওয়া মহাবিশ্বটি একটি সূচকীয় হারে স্ফীতিমূলক দশার মধ্য দিয়ে অতিক্রম করেছিল, যা একটি ধনাত্মক শূন্যস্থান শক্তি ঘনত্ব (ঋণাত্মক শূন্যস্থান চাপ) দ্বারা চালিত হয়েছিল।

গুথ তাঁর তত্ত্বটি সম্পর্কে ১৯৯৭ সালে একটি গুরুত্বপূর্ণ গ্রন্থ প্রকাশ করেন, যার শিরোনাম দ্য ইনফ্লেশনারি ইউনিভার্স: দ্য কুয়েস্ট ফর আ নিউ থিওরি অভ কসমিক অরিজিন্‌স (The Inflationary Universe: The Quest for a New Theory of Cosmic Origins, "স্ফীতিশীল মহাবিশ্ব: মহাবিশ্বের উৎসের একটি নতুন তত্ত্বের অনুসন্ধান অভিযান")।

তথ্যসূত্র 

১৯৪৭-এ জন্ম
জীবিত ব্যক্তি
মার্কিন পদার্থবিজ্ঞানী
মার্কিন জ্যোতির্বিজ্ঞানী
বিশ্বতত্ত্ববিদ
ইহুদি মার্কিন বিজ্ঞানী
মার্কিন বিশ্বতত্ত্ববিদ
কলাম্বিয়া বিশ্ববিদ্যালয়ের শিক্ষক
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
আমেরিকান ফিজিক্যাল সোসাইটির বিশিষ্ট সভ্য
২১শ শতাব্দীর মার্কিন ইহুদি
তাম্বি

তাম্বি বা তুম্বি ( উচ্চারণ: তাম্বি, একে তাম্বা বা তুম্বা বলেও ডাকা হয়), হল উত্তর ভারতীয় উপমহাদেশের অন্তর্গত পাঞ্জাবের একটি ঐতিহ্যবাহী বাদ্যযন্ত্র। উঁচু সুরে বাঁধা, এক তন্তু বাদ্যযন্ত্রটি পাঞ্জাবের লোকসঙ্গীতের সাথে সম্পর্কিত এবং বর্তমানে পশ্চিমী ভাংড়া সংগীতে খুব জনপ্রিয়।

পাঞ্জাবি লোকগায়ক লাল চাঁদ যমলা জাট (১৯১৪-১৯৯১) আধুনিক যুগে তাম্বিকে জনপ্রিয় করেছিলেন। ১৯৬০, ১৯৭০ এবং ১৯৮০ এর দশকে, অনেক পাঞ্জাবি গায়ক তাম্বি বাদ্যটি গ্রহণ করেছিলেন, এঁদের মধ্যে আছেন কুলদীপ মানক, মোহাম্মদ সাদিক, দীদার সান্ধু, অমর সিং চমকিলা, এবং কর্তার রমলা। আরও অন্যান্য ব্যবহার করেন তাদের মধ্যে আছেন কানওয়ার গ্রেওয়াল এবং সাঁই জহুরের মত পাঞ্জাবি সুফি গায়কেরা।

বর্ণনা
বাদ্যযন্ত্রটি একটি কাঠের লাঠি দিয়ে তৈরি যেটি একটি লাউয়ের খোলক অনুরণকের সাথে বসানো থাকে। একটি একক ধাতব তন্তু একটি সেতুর উপর দিয়ে অনুরণক পেরিয়ে যায় এবং লাঠির শেষে একটি সুর চাবিতে আবদ্ধ হয়। যন্ত্রে ধ্বনি উৎপন্ন করার জন্য, বাদক তর্জনী দিয়ে ক্রমাগত ঝাঁকুনি এবং প্রত্যাহার করে তন্তুটিতে অভিঘাত করে।

পশ্চিমী সংগীতে ব্যবহার 
 জনপ্রিয় মূলধারার সঙ্গীতে, টিমবাল্যান্ড প্রযোজিত মিসি এলিয়টের ২০০১ সালের জনপ্রিয় একক সঙ্গীত গেট ইয়োর ফ্রিক অন এ বৈশিষ্ট্যপূর্ণ তাম্বির শব্দ প্রবর্তিত হয়েছিল।
মুন্ডিয়াঁ তো বাচ কে রহিঁ (ছেলেদের থেকে সাবধান) পাঞ্জাবি এমসি থেকে, ইউকে তালিকায় একটি বিশাল হিট, সম্ভবত জনপ্রিয় পশ্চিমী সংগীতে তাম্বির ব্যবহারের সবচেয়ে বহুল পরিচিত উদাহরণ।
২০ ইঞ্চি মাস্টার পি দ্বারা (জ্যামাইকান রেগে শিল্পী কাট্টি র‍্যাঙ্কস এবং র‍্যাপ শিল্পী কোবরা খান) টরন্টো, অন্টারিও, কানাডার স্থানীয় শিল্পী শান রমতা (বিখ্যাত পাঞ্জাবি লোক সংগীতশিল্পী হাজারা সিংহ রামতার নাতি) তাম্বি বাজিয়েছিলেন।
বেবি ডল মে সোনে দি সমস্ত গান জুড়ে এই বাদ্যযন্ত্রটি বেজেছে।

বাদকগণ

 লাল চাঁদ যমলা জাট
 মোহাম্মদ সাদিক
 কুলদীপ মানক
 দীদার সান্ধু
 অমর সিং চমকিলা
 মনমোহন ওয়ারিস
 সরবজিৎ চীমা
 সুক্ষিন্দর শিন্দা
 সুখবিন্দর পনছি
 সাঁই জহুর
 সঙ্গতার

আরও দেখুন
 একতারা ভারত
 একতারা নেপাল
 কেন্দারা
 খমক

তথ্যসূত্র

আরো পড়ুন
Thuhi, Hardial. The Tumba-Algoza Ballad Tradition . Translated by Gibb Schreffler. Journal of Punjab Studies 18(1&2) (Spring-Fall 2011). pp. 169–202.

পাঞ্জাবি সঙ্গীত
ভারতীয় বাদ্যযন্ত্র
পাঞ্জাবি শব্দ ও বাক্যাংশ
পাকিস্তানি বাদ্যযন্ত্র
মহাত্মা রঘুবীর আচন্তা

মমতা রঘুভীর আচন্তা (জন্ম ১৯ ডিসেম্বর, ১৯৬৭) হলেন একজন নারী ও শিশু অধিকার কর্মী। শিশু অধিকার সংরক্ষণের জন্য, অন্ধ্র প্রদেশ রাজ্য কমিশনের সদস্য হিসেবে তিনি ওয়ারাঙ্গল জেলার শিশু কল্যাণ কমিটির সভাপতি হিসেবে আছেন। তিনি থারুনি নামে একটি বেসরকারী সংস্থার প্রতিষ্ঠাতা ও এতে নির্বাহী পরিচালক হিসাবে দায়িত্বপালন করছেন। সংস্থাটি বালিকা ও নারীর ক্ষমতায়ন নিয়ে কাজ করে থাকে।  তিনি শোষণ, সহিংসতা, শিশুদের প্রতি যৌন নির্যাতন, বাল্যবিবাহ, এবং শিশু নিগ্রহের মতো উদ্ধার ও বিচার্য বিষয়গুলোতে অংশ নিয়েছেন।

বাল্যবিবাহ বন্ধ করতে কাজ 
ডঃ মহাত্মা রঘুবীর আচন্তা বাল্যবিবাহ বন্ধ করতে বালিকা সংঘ গঠন করেন। এখানে তিনি সঞ্চয় প্রকল্প, সচেতনতা কর্মসূচি এবং বৃত্তিমূলক প্রশিক্ষণের মতো একাধিক পদ্ধতি ব্যবহার করে, ১৪ থেকে ১৮ বছর বয়সী মেয়েদের ক্ষমতায়ন করার জন্য কাজ করেন।

নিলা (আন্তর্জাতিক আইনি কর্মীদের নেটওয়ার্ক) 
ডঃ মহাত্মা  ২০১৫ সালে নেটওয়ার্ক অফ ইন্টারন্যাশনাল লিগাল অ্যাক্টিভিস্টস (নিলা) প্রতিষ্ঠা করেন, যা বিশ্বব্যাপী নারী ও শিশুদের অধিকার রক্ষার জন্য কাজ করে।

তথ্যসূত্র 

১৯৬৭-এ জন্ম
জীবিত ব্যক্তি
ভারতীয় মানবাধিকার কর্মী
ভারতীয় নারী সক্রিয়কর্মী
তেলেঙ্গানার সক্রিয়
পুষ্প ভবে

পুষ্প ভবে (২৩ শে মার্চ - ২ অক্টোবর ২০২০) ভারতের মহারাষ্ট্রের মুম্বইয়ের একজন সমাজকর্মী ছিলেন। তিনি একজন সমালোচক, শিক্ষিকা এবং নাট্যপ্রেমীও ছিলেন।

পুষ্প ভবে মুম্বইয়ের লৌহ মানবী হিসাবে পরিচিত ছিলেন। তার জন্ম ও বেড়ে ওঠা ভারতের মুম্বইয়ের দাদরে এবং তিনি মুম্বাইয়ের এলফিনস্টোন কলেজ থেকে মারাঠি ও সংস্কৃত ভাষাতে স্নাতকোত্তর ডিগ্রি অর্জন করেন।

তিনি রামনারায়ণ রুইয়া কলেজে সংস্কৃত বিষয়ে শিক্ষকতা করেন এবং ১৯৯৯ সালে সংস্কৃত বিভাগের প্রধান হিসাবে অবসর গ্রহণ করেন। তিনি সংযুক্ত মহারাষ্ট্র এবং গোয়া মুক্তি আন্দোলনে অংশ নিয়েছিলেন। ১৯৭৫ সালে জরুরি পরিস্থিতিতে, তিনি মৃণাল গোরের মতো অনেক আন্ডারগ্রাউন্ড রাজনৈতিক নেতাদের আশ্রয় দেওয়ার প্রস্তাব দিয়েছিলেন। তিনি লেখক এবং সম্প্রচারক অনন্ত ভবেকে বিয়ে করেন।

তিনি সমাজ সংস্কারক ড. নরেন্দ্র দাভোলকরের সাথে যুক্ত ছিলেন। তিনি দাভোলকরের কুসংস্কারবিরোধী আইনের খসড়া তৈরিতে সহায়তা করেছিলেন।

মেধা কুলকর্নির সাথে ভবের কথোপকথনের উপর ভিত্তি করে, একটি কথোপকথনমূলক স্মৃতিচারণ বই সম্প্রতি প্রকাশিত হয়েছে। যার নাম দেওয়া হয়েছে টয়েলস অ্যান্ড ট্রাবলস — কনভার্সেশন উইথ পুষ্পবাই (পরিশ্রম ও বিপত্তি — পুষ্পবাইয়ের সাথে কথোপকথন)।

তথ্যসূত্র 

১৯৩৮-এ জন্ম
২০২০-এ মৃত্যু
ভারতীয় নারী সক্রিয়কর্মী
মুম্বইয়ের ব্যক্তি
২০শ শতাব্দীর ভারতীয় লেখিকা
মুম্বইয়ের লেখক
কারিগরি ও মাদরাসা শিক্ষা বিভাগ

কারিগরি ও মাদ্রাসা শিক্ষা বিভাগ বাংলাদেশে কারিগরি ও মাদ্রাসা শিক্ষার জন্য দায়বদ্ধ শিক্ষা মন্ত্রণালয়ের অধীনস্থ বাংলাদেশ সরকারের একটি বিভাগ। এটি ১১৩টি পাবলিক কারিগরি শিক্ষা ইনস্টিটিউট এবং ৩টি পাবলিক মাদ্রাসা এবং ৪৭২৭টি বেসরকারি কারিগরি শিক্ষা ইনস্টিটিউট এবং ৭৬২০টি বেসরকারি মাদ্রাসার জন্য দায়বদ্ধ।

ইতিহাস

অধীনস্থ প্রতিষ্ঠান 
 কারিগরি শিক্ষা অধিদপ্তর
 মাদ্রাসা শিক্ষা অধিদপ্তর
 বাংলাদেশ কারিগরি শিক্ষা বোর্ড
 বাংলাদেশ মাদ্রাসা শিক্ষা বোর্ড
 জাতীয় কম্পিউটার প্রশিক্ষণ ও গবেষণা একাডেমী
 বাংলাদেশ মাদ্রাসা শিক্ষক প্রশিক্ষণ ইনস্টিটিউট

তথ্যসূত্র

২০১৬-এ বাংলাদেশে প্রতিষ্ঠিত
ঢাকা ভিত্তিক সংগঠন
বাংলাদেশ সরকারের অধিদপ্তর
নোবুসুকে কিশি

তিনি একজন জাপানী রাজনীতিবিদ ছিলেন যিনি ১৯৫৭ থেকে ১৯৬০ সাল পর্যন্ত জাপানের প্রধানমন্ত্রী ছিলেন। তিনি শিনজো আবে এর মাতামহ, তিনি ২০০৬ থেকে ২০০৭ এবং ২০১২ থেকে ২০২০ পর্যন্ত দু'বার প্রধানমন্ত্রী ছিলেন।

তথ্যসূত্র 

১৯৮৭-এ মৃত্যু
১৮৯৬-এ জন্ম
২০শ শতাব্দীর জাপানের প্রধানমন্ত্রী
জাপানের পররাষ্ট্রমন্ত্রী
জাপানের প্রতিরক্ষামন্ত্রী
জাপানের মন্ত্রী
টোকিও বিশ্ববিদ্যালয়ের প্রাক্তন শিক্ষার্থী
জাপানি জাতীয়তাবাদী
শিনজো আবে
লিবারেল ডেমোক্র্যাটিক পার্টি (জাপানের) রাজনীতিবিদ
ইয়ামাগুচি প্রশাসনিক অঞ্চলের রাজনীতিবিদ
অর্ডার অব দ্যা পাওলোনিয়া ফ্লাওয়ার প্রাপক
রোমের নগরাধ্যক্ষ

রোমের নগরাধ্যক্ষ, বা স্থানীয় ইতালীয় ভাষায় সিন্দাকো দি রোমা কাপিতালে () একজন নির্বাচিত রাজনীতিবিদ তিনি রোমের ৪৮ সদস্যবিশিষ্ট নগর পরিষদের সাথে ( আসেম্বলেয়া কাপিতোলিনা)-র সাথে রোমের কৌশলগত প্রশাসনের জন্য জবাবদিহি করেন। রোম ২০০৯ সাল থেকে একটি বিশেষ নগরী (কোমুনে স্পেসিয়ালে) তাই এর নগর কার্যালয়টি ইতালির অন্যান্য নগরী থেকে ভিন্ন।

তথ্যসূত্র

রোমের ইতিহাস
রোমের নগরাধ্যক্ষ
রোমের রাজনীতিবিদ
রোম-সংক্রান্ত তালিকা
ইতালির পৌরকর্তা বা নগরাধ্যক্ষের তালিকা
পিয়ের কালুলু

পিয়ের কালুলু কিয়াতেংওয়া (, ; জন্ম: ৫ জুন ২০০০; পিয়ের কালুলু নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব এসি মিলান এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং কেন্দ্রীয় রক্ষণভাগের খেলোয়াড় হিসেবে খেলে থাকেন।

২০০৭–০৮ মৌসুমে, ফরাসি ফুটবল ক্লাব সেঁ-প্রিয়েস্তের যুব পর্যায়ের হয়ে খেলার মাধ্যমে কালুলু ফুটবল জগতে প্রবেশ করেছেন এবং পরবর্তীকালে লিওঁয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ফরাসি ক্লাব লিওঁ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; লিওঁ বি-এর হয়ে তিনি ৩৬ ম্যাচে অংশগ্রহণ করেছেন। মাঝে তিনি ২ মৌসুমের জন্য লিওঁয়ের মূল দলে অন্তর্ভুক্ত থাকলেও একটি ম্যাচেও অংশগ্রহণ করেননি। ২০২০–২১ মৌসুমে, তিনি প্রায় ০.৪৮ মিলিয়ন ইউরোর বিনিময়ে লিওঁ বি হতে ইতালীয় ক্লাব এসি মিলানে যোগদান করেছেন।

২০১৮ সালে, কালুলু ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
পিয়ের কালুলু কিয়াতেংওয়া ২০০০ সালের ৫ই জুন তারিখে ফ্রান্সের লিওঁয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তার দুই ছোট ভাই আলদো কালুলু এবং গেদেওন কালুলুও ফুটবল খেলোয়াড়।

আন্তর্জাতিক ফুটবল
কালুলু ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৮ সালের ২০শে এপ্রিল তারিখে তিনি মেক্সিকো অনূর্ধ্ব-১৮ দলের এক প্রীতি ম্যাচে ফ্রান্স অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। ২০১৯ সালে তিনি ফ্রান্স অনূর্ধ্ব-১৯ দলের হয়ে ২০১৯ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, উক্ত প্রতিযোগিতার সেমি-ফাইনালে পূর্ণ সময় শেষে তার দল স্পেন অনূর্ধ্ব-১৯ দলের কাছে ০–০ গোলে ড্র করার পর পেনাল্টি শুট-আউটে ৪–৩ গোলের ব্যবধানে পরাজিত হয়ে উক্ত প্রতিযোগিতা থেকে বিদায় নিয়েছিল। উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন, যেখানে তিনি মাত্র ১টি ম্যাচে অংশগ্রহণ করেছেন। কালুলু জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত ফ্রান্স অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ
 
 
 
 
 
 
 
 

২০০০-এ জন্ম
জীবিত ব্যক্তি
ফরাসি ফুটবলার
এসি মিলানের খেলোয়াড়
ওলাঁপিক লিয়োনের খেলোয়াড়
ফুটবল রক্ষণভাগের খেলোয়াড়
সেরিয়ে আ-এর খেলোয়াড়
ফুটবল ফুলব্যাক
ইতালিতে প্রবাসী ফুটবলার
ফরাসি প্রবাসী ফুটবলার
ফরাসি জাতীয় চ্যাম্পিয়নশিপ ২-এর খেলোয়াড়
কৃষ্ণাঙ্গ ফরাসি ক্রীড়াবিদ
লিওঁয়ের ফুটবলার
২০২০ গ্রীষ্মকালীন অলিম্পিকের ফুটবলার
ইতালিতে ফরাসি প্রবাসী ক্রীড়াবিদ
ফুটবল সেন্ট্রাল ডিফেন্ডার
ইয়ুভেন্তুস ফুটবল ক্লাবের খেলোয়াড়
ফ্রান্সের আন্তর্জাতিক যুব ফুটবলার
ফ্রান্সের অনূর্ধ্ব-২১ আন্তর্জাতিক ফুটবলার
ফ্রান্সের আন্তর্জাতিক ফুটবলার
২১শ শতাব্দীর ফরাসি পুরুষ ক্রীড়াবিদ
ফ্রান্সের নাগরিকীকৃত নাগরিক